Man verdrink aan die suidkus(Foto verskaf deur Netcare 911) ŉ Man het Saterdagoggend by Oslo Beach aan die suidkus van KwaZulu-Natal verdrink. Shawn Herbst, woordvoerder van Netcare 911, sê paramedici is omstreeks 10:45 na die toneel ontbied. “Die man het in die water in die moeilikheid beland. Toe reddingsbeamptes opgedaag het, het hulle die man tussen die golwe sien dryf.” Die SAPD se soek-en-reddingseenheid het die man se liggaam uit die see gehaal. Hy het nie enige teken van lewe getoon nie en is op die toneel dood verklaar.